iraklixyz/georgian-wikipedia-cleaned huggingface dataset:
ნეიროტოქსინი

ნეიროტოქსინები — ტოქსინები, რომლებიც სპეციფიკურად მოქმედებენ ნერვულ უჯრედებზე და, როგორც წესი, ურთიერთქმედებენ მემბრანის ცილებთან, მაგალითად, იონურ არხებთან. ზოგიერთი ნეიროტოქსინი უშუალოდ ნერვულ ქსოვილს აზიანებს, თუმცა, მაგალითად, -ბუნგაროტოქსინი, რომელიც ნეიროტოქსინების ჯგუფს მიეკუთვნება, ნერვულ-კუნთოვან სინაფსებზე ახდენს გავლენას. ნეიროტოქსინებს მიეკუთვნება — ტყვია, აზოტის ოქსიდი, ალკოჰოლი, ნიკოტინი, ბოტულოტოქსინი, პონერატოქსინი, ტეტროდოტოქსინი, ბატრაქოტოქსინი და ა.შ. ასევე ფუტკრების, ობობების, მორიელების, გველებისა და კუდიანი ამფიბიების შხამის კომპონენტები.

ნეიროტოქსინები თრგუნავენ ნეირონების მიერ უჯრედის მემბრანაში იონების კონცენტრაციის კონტროლის უნარს ან აფერხებენ ნეირონებს შორის სინაფსურ კავშირს. ნეიროტოქსინების ზემოქმედების ლოკალური პათოლოგია ხშირად მოიცავს ნეირონების ექსაიტოტოქსიკურობას (აგზნებით გამოწვეულ ტოქსიკურობას) ან აპოპტოზს, თუმცა მან შესაძლოა გლიური უჯრედების დაზიანებაც გამოიწვიოს. ნეიროტოქსინების ზემოქმედების მაკროსკოპული გამოვლინებები შეიძლება მოიცავდეს ცენტრალური ნერვული სისტემის ფართომასშტაბიან დაზიანებებს, როგორიცაა გონებრივი ჩამორჩენილობა, მეხსიერების ხანგრძლივი დარღვევები, ეპილეფსია და დემენცია. გარდა ამისა, ხშირად ფიქსირდება ნეიროტოქსინებით გამოწვეული პერიფერიული ნერვული სისტემის დაზიანებებიც, მაგალითად, ნეიროპათია ან მიოპათია. არსებობს არაერთი კვლევა, რომელიც მხარს უჭერს სხვადასხვა მკურნალობის მეთოდს, რომლებიც მიმართულია ნეიროტოქსინებით გამოწვეული ზიანის შესამსუბუქებლად, მაგალითად, ანტიოქსიდანტებისა და ანტიტოქსინების მიღებას.
ჰანუშოვიცე

ჰანუშოვიცე — ქალაქი შუმპერკის რაიონში, ოლომოუცის მხარეში, ჩეხეთში. მისი მოსახლეობა დაახლოებით 2 900 ადამიანს შეადგენს. ქალაქში მდებარეობს ლუდსახარში ჰოლბა.

ადმინისტრაციული დაყოფა
ჰანუშოვიცე შედგება ხუთი მუნიციპალური ნაწილისგან (ფრჩხილებში მითითებულია მოსახლეობა 2021 წლის აღწერის მიხედვით):

ჰანუშოვიცე (2 522)
ჰინჩიცე-ნად-მორავოუ (89)
პოტუჩნიკი (102)
ვისოკე-ჟიბრჟიდოვიცე (69)
ჟლები (37)

ეტიმოლოგია
სახელწოდება ჰანუშოვიცე მომდინარეობს მისი თავდაპირველი სახელიდან / , რაც ნიშნავს „იოანეს სოფელს“.

გეოგრაფია
ჰანუშოვიცე მდებარეობს შუმპერკიდან ჩრდილოეთით, დაახლოებით 12 კილომეტრში და ოლომოუციდან ჩრდილო-დასავლეთით, დაახლოებით 58 კილომეტრში. იგი გაშენებულია ჰანუშოვიცეს მაღლობზე.

მუნიციპალიტეტის ტერიტორიის მცირე ნაწილი ჩრდილოეთით ვრცელდება კრალიცკი სნეჟნიკის მთებში და მოიცავს ჰანუშოვიცეს უმაღლეს წერტილს, რომელიც ზღვის დონიდან 990 მეტრ სიმაღლეზე მდებარეობს. ქალაქი განლაგებულია ვიწრო ხეობაში, მდინარე მორავასა და ბრანას შესართავთან.

ისტორია
ჰანუშოვიცეს წერილობითი წყაროებში პირველად 1325 წელს არის მოხსენიებული. სოფელი ბოჰემია-უნგრეთის ომის დროს გადაიწვა და დაახლოებით ასი წლის შემდეგ აღადგინეს. მის მახლობლად საუკუნეში დაარსდა პატარა დასახლება ჰოლბა.

ჰანუშოვიცე თავდაპირველად სასოფლო-სამეურნეო სოფელი იყო, თუმცა 1852 წელს, ბამბის ქარხნის დაარსების შემდეგ, ინდუსტრიალიზაცია დაიწყო. 1923 წელს ჰანუშოვიცე და ჰოლბა გაერთიანდნენ. 1975 წელს მუნიციპალიტეტმა ქალაქის სტატუსი მიიღო.

ეკონომიკა
ჰანუშოვიცე ცნობილია ლუდსახარში ჰოლბათი, რომელიც 1874 წელს დაარსდა.

კულტურა
ქალაქში ყოველწლიურად ტარდება ლუდის ფესტივალი („ლუდსახარშის დღესასწაულები“). ღონისძიებას ჰოლბას ლუდსახარში აწყობს და იგი თავად ლუდსახარშის ტერიტორიაზე იმართება. ფესტივალზე წარმოდგენილია ორი მუსიკალური სცენა, ტარდება კონცერტები და სპეციალურად ამ ღონისძიებისთვის მომზადებული ლუდის განსაკუთრებული სახეობების დეგუსტაცია.

ღირსშესანიშნაობები
ქალაქის მთავარი ღირსშესანიშნაობაა წმინდა ნიკოლოზის ეკლესია, რომლის რენესანსული საძირკველი 1656 წლით თარიღდება. 1783 წელს იგი ბაროკოს სტილში გადააკეთეს. ეკლესიის კომპლექსში შედის 1748 წელს შექმნილი წმინდა იოანე ნეპომუკელის ბაროკოს ქანდაკება და 1825 წლის ამპირის სტილის ღვთისმშობლის სვეტი.

ეკლესიის გვერდით მდებარე ამპირის სტილის სამრევლო სახლი 1830-იან წლებში აშენდა.

ცნობილი ადამიანები
არნოლდ ვალტერი (1902–1973) — კანადელი მუსიკათმცოდნე და კომპოზიტორი

დაძმობილებული ქალაქები
ჰანუშოვიცე დაძმობილებულია შემდეგ ქალაქთან:

ნიტრიანსკე-პრავნო, სლოვაკეთი
გაეროს უშიშროების საბჭოს რეზოლუცია 1903

გაეროს უშიშროების საბჭოს 1903-ე რეზოლუცია ერთხმად იქნა მიღებული 2009 წლის 17 დეკემბერს. რეზოლუციამ 12 თვის ვადით განაახლა სამგზავრო აკრძალვა იმ პირთა მიმართ, რომლებიც საფრთხედ მიიჩნევიან ლიბერიაში მშვიდობისთვის, და მოითხოვა ლიბერიის მთავრობისგან, გააგრძელოს სანქცირებული პირების აქტივების გაყინვის რეჟიმის აღსრულება. საბჭომ ასევე გადახედა ქვეყნის წინააღმდეგ დაწესებულ იარაღის ემბარგოს და ლიბერიის მთავრობასა და ქვეყანაში მყოფ გაეროს მშვიდობისმყოფელებს 12 თვის განმავლობაში გარკვეული სამხედრო ტექნიკისა და აღჭურვილობის მიღების უფლება მისცა.
რეზოლუციამ ასევე გააგრძელა ექსპერტთა ჯგუფის მანდატი 2010 წლის 20 დეკემბრამდე, რათა მათ მონიტორინგი გაუწიონ 1903-ე რეზოლუციით დადგენილი ზომების იმპლემენტაციას. საბჭომ ჯგუფს დაავალა ანგარიშის წარდგენა ხე-ტყის სექტორში არსებულ პროგრესზე და აქტიური თანამშრომლობა „კიმბერლის პროცესის სერტიფიცირების სქემასთან“, აღნიშნა რა, რომ მანამდე გააუქმა ქვეყნიდან ალმასებისა და ხე-ტყის ექსპორტის აკრძალვა.
რეზოლუციის მიღების შემდეგ, ლიბერიის ინფორმაციის მინისტრის მოადგილემ, კლეტუს სიემ განაცხადა, რომ ეს ნაბიჯი „ახდენს ლიბერიის მთავრობის ერთგულების დემონსტრირებას ქვეყანაში მშვიდობის აღდგენისა და განვითარების მიმართ“ და აჩვენებს მის მტკიცე ნებას, გააუმჯობესოს ლიბერიის საერთაშორისო რეპუტაცია.
გაეროს უშიშროების საბჭოს რეზოლუცია 1745

გაეროს უშიშროების საბჭოს რეზოლუცია 1745 ერთხმად იქნა მიღებული 2007 წლის 22 თებერვალს.

რეზოლუცია
აღმოსავლეთ ტიმორის საპრეზიდენტო არჩევნებამდე ორ თვეზე ნაკლები დროით ადრე, უშიშროების საბჭომ გააგრძელა ტიმორ-ლესტეში გაეროს ინტეგრირებული მისიის მანდატი 2008 წლის თებერვლის ბოლომდე. გარდა ამისა, საბჭომ დაამტკიცა მისიის პოლიციის დროებითი გაძლიერება დამატებითი ქვედანაყოფით, რათა ხელი შეეწყოს სამართალდამცავი უწყებების არსებულ შესაძლებლობებს, განსაკუთრებით წინასაარჩევნო და შემდგომ პერიოდში.

გენერალური მდივნის მოწოდების საპასუხოდ — „გაიგზავნოს მნიშვნელოვანი სიგნალი იმის შესახებ, რომ უშიშროების საბჭო მზად არის, კვლავაც მხარი დაუჭიროს აღმოსავლეთ ტიმორს.“ — 15 ქვეყნისგან შემდგარმა საბჭომ ერთხმად მიიღო რეზოლუცია 1745 (2007). აღნიშნული რეზოლუციით, ამ ღარიბ ქვეყანაში გაეროს მისიის მანდატი 2008 წლის 26 თებერვლამდე გაგრძელდა. ქვეყანაში საპრეზიდენტო არჩევნები აპრილში იგეგმება, საპარლამენტო არჩევნები კი, სავარაუდოდ, ორი თვის შემდეგ ჩატარდება.

საბჭომ კიდევ ერთხელ ხაზგასმით აღნიშნა თავისი მოსაზრება, რომ მომავალი არჩევნები დემოკრატიის განმტკიცების პროცესში მნიშვნელოვანი ნაბიჯი იქნება და საბჭომ მოუწოდა აღმოსავლეთ ტიმორში ყველა პარტიას, დაიცვან არაძალადობის პრინციპები და დემოკრატიული და სამართლებრივი პროცესები, რათა უზრუნველყონ, რომ მომავალ არჩევნებს გამაერთიანებელი გავლენა ჰქონდეს და ხელი შეუწყოს აღმოსავლეთ ტიმორში მცხოვრები ხალხის გაერთიანებას. საბჭომ მოუწოდა ტიმორში ყველა პარტიას, უზრუნველყონ თავისუფალი, სამართლიანი და მშვიდობიანი არჩევნების ჩატარება და არჩევნების ეროვნული კომისიის მიერ შემუშავებული არჩევნების გრაფიკის დაცვა.

საბჭომ გამოთქვა შეშფოთება აღმოსავლეთ ტიმორში უსაფრთხოების, პოლიტიკური, სოციალური და ჰუმანიტარული მდგომარეობის გამო და მიესალმა უსაფრთხოების სექტორში გაწეულ საწყის ძალისხმევას, მოუწოდა ტიმორის ყველა მხარეს, განსაკუთრებით ქვეყნის პოლიტიკურ ლიდერებს, გააგრძელონ ერთად მუშაობა თანამშრომლობისა და კომპრომისის სულისკვეთებით, რათა გააძლიერონ ტიმორის მიერ ბოლო წლებში მიღწეული პროგრესი და ქვეყანას მისცენ მშვიდობიანი და უფრო აყვავებული მომავლისკენ სწრაფვის საშუალება.
გაეროს უშიშროების საბჭოს რეზოლუცია 1748

გაეროს უშიშროების საბჭოს რეზოლუცია 1748 ერთხმად იქნა მიღებული 2007 წლის 27 მარტს.

რეზოლუცია
უშიშროების საბჭომ კიდევ ერთხელ დაადასტურა მზადყოფნა, კვლავაც დაეხმაროს ლიბანს სიმართლის დადგენაში 2005 წლის 14 თებერვლის ტერაქტთან დაკავშირებით, რომელსაც ყოფილი პრემიერ-მინისტრი რაფიკ ჰარირი და კიდევ 22 ადამიანი ემსხვერპლა. ამ მიზნით, საბჭომ 2008 წლის 15 ივნისამდე გააგრძელა მის მიერვე შექმნილი საერთაშორისო დამოუკიდებელი საგამოძიებო კომისიის მანდატი, რომელიც აღნიშნულ თავდასხმას იძიებს.

21 მარტს საბჭომ გამართა დისკუსია საერთაშორისო დამოუკიდებელი საგამოძიებო კომისიის უახლეს ანგარიშთან დაკავშირებით. შეხვედრაზე კომისარმა სერჟ ბრამერცმა 15 ქვეყნისგან შემდგარ ორგანოს განუცხადა, რომ მნიშვნელოვანი პროგრესი იქნა მიღწეული არა მხოლოდ 14 თებერვლის ტერაქტის გამოძიებაში, არამედ კომისია კვლავინდებურად უწევს ტექნიკურ დახმარებას ლიბანის ხელისუფლებას 16 სხვა საქმეზეც, რომელთა შესაძლო კავშირიც ჰარირის მკვლელობის საქმესთან ამჟამად მოწმდება.
აღნიშნულ საქმეებს შორის იყო მინისტრ პიერ ჯემაიელის მკვლელობა და აინ-ალაკში ორი ავტობუსის აფეთქება.

რეზოლუცია 1748-ის (2007) ერთხმად მიღებისას, საბჭომ გაითვალისწინა კომისიის დასკვნა იმის შესახებ, რომ ნაკლებად სავარაუდო იყო კომისიას თავისი მუშაობა მიმდინარე მანდატის ამოწურვამდე დაესრულებინა. მიუხედავად ამისა, საბჭომ მზადყოფნა გამოთქვა, ვადაზე ადრე შეწყვიტოს მანდატი, თუ კომისია წარადგენს ანგარიშს მისთვის დაკისრებული ამოცანების სრულად შესრულების შესახებ.
ჰარიეტ ჰერბიგ-მატენი

ჰარიეტ ჰერბიგ-მატენი (დ.2003, 21 აგვისტო) არის გერმანელი მსახიობი, რომელიც ცნობილია რუბი ბელის როლით -ს სერიალში „მაქსტონ ჰოლი — სამყარო ჩვენს შორის“.

ადრეული ცხოვრება
ჰერბიგ-მატენი დაიბადა მიუნხენში. მოკლემეტრაჟიან ფილმებში პროფესიონალური მოღვაწეობა დაიწყო 2015 წელს.

კარიერა
2017 წელს გამოჩნდა სრულმეტრაჟიან ფილმში „ტინოზავრი რექსი“ , სადაც იან იოზეფ ლიფერსის პერსონაჟის ქალიშვილის, კარლას როლი შეასრულა. წარმატების მომტანი აღმოჩნდა თინას როლი სერიალში „ბიბი და თინა“ და სპინ-ოფ ფილმში „ბიბი და თინა — უბრალოდ სხვანაირი“.

მსახიობს ასევე შესრულებული აქვს როლები პროექტებში „ნორდიკული დანაშაულები“ და „ძლიერი გუნდი“. მონაწილეობა მიიღო რე გარვისა და -ს სიმღერის „ “ მუსიკალურ ვიდეოში, ხოლო 2021 წელს განასახიერა ელეონორის როლი ფილმში „ფელიქს კრულის აღსარება“. 2023 წელს შეასრულა პამინას როლი ფილმში „ჯადოსნური ფლეიტის ზღაპარი“.

2024 წელს მთავარი როლი შეასრულა -ს რომანტიკულ დრამაში „მაქსტონ ჰოლი — სამყარო ჩვენს შორის“. ჟურნალ „“-სთან ინტერვიუში პერსონაჟი დაახასიათა, როგორც „ნამდვილი მებრძოლი და თავისებური ნერდი“, რომელიც ჩათრეულია მოულოდნელ რომანში მდიდარ არისტოკრატ ჯეიმს ბოფორტთან. მსახიობის თქმით, „სიყვარულის ისტორიის განსაკუთრებული ნაწილი არის ის, რომ რუბი ბელს უყვარდება ჯეიმსის ემოციური და გატეხილი მხარე და არა ნარცისული და ქედმაღალი ნაწილი, სწორედ ამიტომ, ურთიერთობა არ არის ტოქსიკური“. სერიალმა -ს ნახვების რეიტინგებში პირველი ადგილი დაიკავა 120 ქვეყანაში და 2024 წლის მაისში მეორე სეზონით განახლდა.

2025 წელს მონაწილეობა მიიღო +-ის პირველ ორიგინალურ გერმანულენოვან სერიალში „სად არის ვანდა?“ , რომელიც ასევე განახლდა მეორე სეზონით.
მინი მილსი

მინი მილსი (დ.2002) არის ბრიტანეთში დაბადებული ამერიკელი მოდელი და მსახიობი, რომელიც ყველაზე მეტად ცნობილია შეილას როლით ტელესერიალში „ზაფხული, როცა ლამაზი გავხდი“, რომელიც ეფუძნება ჯენი ჰანის ამავე სახელწოდების რომანს.

ადრეული ცხოვრება
მილსი დაიბადა ლონდონში და ამჟამად ნიუ-იორკში ცხოვრობს. სწავლობდა კოლუმბიის უნივერსიტეტში, ქცევითი და ბიომედიცინის ნეირომეცნიერების მიმართულებით.

ადრეული ასაკიდანვე, მილსი არის ჩრდილოეთ კორეის მოქალაქეთა ადამიანის უფლებების აქტიური დამცველი და მჭიდროდ თანამშრომლობს ორგანიზაციასთან „თავისუფლება ჩრდილოეთ კორეაში“.

კარიერა
2021 წელს მილსმა მიიღო პირველი როლი ტელევიზიაში, -ს სერიალში „ზაფხული, როცა ლამაზი გავხდი“. მილსის პერსონაჟი, შეილა, არ ფიგურირებდა წიგნების ტრილოგიაში, რომელსაც ტელესერიალი ეფუძნება, და როლი ექსკლუზიურად მილსისთვის დაიწერა. სერიალის პრემიერა 2022 წელს შედგა. 2023 წლის აპრილში მილსმა გამოაცხადა, რომ მეორე სეზონში აღარ დაბრუნდებოდა. შოუს შემქმნელმა და წიგნების სერიის ავტორმა, ჯენი ჰანმა მოგვიანებით განაცხადა, რომ პერსონაჟი სერიალიდან ამოიღეს, რადგან მეორე სეზონის ქრონოლოგიამ არ მისცა პირველი სეზონის ყველა პერსონაჟის შენარჩუნების შესაძლებლობა.

2022 წლის ოქტომბერში მილსი დამტკიცდა ჯენ იუნგის როლზე -ის სერიალში „ლიკვიდირებული“. სერიალი ერთი სეზონის შემდეგ გაუქმდა.

2023 წლის თებერვალში მილსმა მონაწილეობა მიიღო აუდიო რომანტიკულ კომედიაში სახელწოდებით „მიატოვე!“.
ქერემ ჰასანი

ქერემ ჰასანი (დ.1992, 10 იანვარი) არის ბრიტანელი და კვიპროსელი დირიჟორი, „“-სა და ზალცბურგის ფესტივალის ახალგაზრდა დირიჟორთა ჯილდოს 2017 წლის გამარჯვებული. 2019 წლიდან 2023 წლამდე ჰასანი იკავებდა ავსტრიაში, ტიროლის ინსბრუკის სიმფონიური ორკესტრის მთავარი დირიჟორის პოზიციას. მანამდე, 2017 წელს, 25 წლის ასაკში, დაინიშნა უელსის ეროვნული ოპერის ასოცირებულ დირიჟორად და ამ პოზიციაზე 2019 წლამდე დარჩა.

2025 წლიდან ჰასანი არის ჩრდილოეთ ნიდერლანდების ორკესტრის მთავარი მოწვეული დირიჟორი.

დირიჟორობდა მსოფლიოს მრავალ წამყვან ორკესტრს, როგორიცაა სამეფო კონცერტგებაუს ორკესტრი, ლონდონის სიმფონიური ორკესტრი, ლონდონის ფილარმონიული ორკესტრი, -ის ფილარმონიული ორკესტრი, -ის სიმფონიური ორკესტრი, სამეფო ფილარმონიული ორკესტრი, სიმფონიური ორკესტრი, ზინფონიორკესტრი, დანიის ეროვნული სიმფონიური ორკესტრი და დრეზდენის ფილარმონია.

ადრეული ცხოვრება და განათლება
ჰასანი დაიბადა ლონდონში (გაერთიანებული სამეფო), ბრიტანელ-კვიპროსელი მშობლების ოჯახში. ფორტეპიანოს შესწავლა დაიწყო 5 წლის ასაკში, პირველ მასწავლებელთან, მარიონ ბლეხთან. მოგვიანებით, 12 წლის ასაკიდან, სწავლა გააგრძელა მუსიკის სამეფო აკადემიის უმცროსთა განყოფილებაში, შემდეგ კი პერსელის სკოლაში . ჰასანი სწავლობდა ფორტეპიანოსა და დირიჟორობას შოტლანდიის სამეფო კონსერვატორიაში, რომელიც დაასრულა 2014 წელს, ვაიმარის ფრანც ლისტის მუსიკის უმაღლეს სკოლაში, ხოლო მოგვიანებით ციურიხის ხელოვნების უნივერსიტეტში, იოჰანეს შლეფლის კლასში.

კარიერა
2017 წლის აგვისტოში ჰასანმა მოიპოვა „“-სა და ზალცბურგის ფესტივალის ახალგაზრდა დირიჟორთა ჯილდო. 2016 წელს ფინალისტი გახდა ლონდონში გამართულ დონატელა ფლიკის სადირიჟორო კონკურსზე, ხოლო მოგვიანებით, იმავე წელს, დაინიშნა უელსის ეროვნული ოპერის ასოცირებულ დირიჟორად.

2018 წელს, 26 წლის ასაკში, გამოცხადდა ჰასანის დანიშვნა ავსტრიაში, ტიროლის ინსბრუკის სიმფონიური ორკესტრის მთავარ დირიჟორად. აღნიშნული მოხდა სულ რაღაც რამდენიმე თვის შემდეგ მას შემდეგ, რაც მუსიკოსმა ამსტერდამში შეცვალა ბერნარდ ჰაიტინკი და სამეფო კონცერტგებაუს ორკესტრთან ერთად მალერის მეცხრე სიმფონია იდირიჟორა. ჰასანი ტიროლის სიმფონიური ორკესტრის მთავარი დირიჟორის პოზიციაზე 4 სეზონის განმავლობაში დარჩა. მოღვაწეობის პერიოდში, ტიროლის ლანდესთეატრში, საოპერო სპექტაკლებს შორის იდირიჟორა „ტრავიატა“, „სამსონი და დალილა“, „რიგოლეტო“ და „ლუკრეციას შერყვენა“.

2019 წლის გლაინდბორნის ფესტივალისთვის იდირიჟორა მოცარტის „ჯადოსნური ფლეიტის“ ახალი დადგმა, რომელიც შეიქმნა „ & “-ის დიზაინერებისა და რეჟისორთა გუნდის მიერ, ხოლო 2021 წელს — „პროგრესისტი ქარაფშუტა“ პროექტისთვის „გლაინდბორნი ტურნეზე“.

2022 წლის ზაფხულში შედგა დებიუტი აშშ-ში დეტროიტის სიმფონიურ ორკესტრთან , იუტას სიმფონიურ ორკესტრთან და მინესოტას ორკესტრთან ერთად.

ინგლისის ეროვნულ ოპერაში ჰასანის დებიუტი შედგა 2022 წელს, მოცარტის ოპერით „ასე იქცევა ყველა“ ფელიმ მაკდერმოტის რეჟისორობით, ხოლო 2023 წელს დაბრუნდა ბიზეს „კარმენის“ დასადგმელად, კალისტო ბიეიტოს რეჟისურით. 2025 წელს კვლავ მიიწვიეს ჯეიკ ჰეგის ოპერის, „მიცვალებულის სიარულის“ პრემიერისთვის, რამაც კრიტიკოსების დიდი მოწონება დაიმსახურა და გახდა ამ ნაწარმოების პირველი სრული პროფესიონალური სასცენო დადგმა დიდ ბრიტანეთში.

2025 წლის აგვისტოში ჩრდილოეთ ნიდერლანდების ორკესტრმა გამოაცხადა ჰასანის დანიშვნა მომავალ მთავარ მოწვეულ დირიჟორად.
გაეროს უშიშროების საბჭოს რეზოლუცია 1762

გაეროს უშიშროების საბჭოს რეზოლუცია 1762 მიიღეს 2007 წლის 29 ივნისს.

რეზოლუცია
გაეროს უშიშროების საბჭოს რეზოლუცია 1762 (2007), რომელიც წარადგინეს გაერთიანებულმა სამეფომ და ამერიკის შეერთებულმა შტატებმა, მიიღეს 14 ხმით არცერთის წინააღმდეგ, ხოლო რუსეთის ფედერაციამ თავი შეიკავა. ტექსტის თანახმად, 15-წევრიანმა ორგანომ ასევე გადაწყვიტა შეეწყვიტა ერაყში ატომური ენერგიის საერთაშორისო სააგენტოს ბირთვული ვერიფიკაციის შესაბამისი ოფისის საქმიანობა.

საბჭომ სთხოვა გენერალურ მდივანს, პან გი მუნს, მომდევნო სამი თვის განმავლობაში, ერაყის განვითარების ფონდის მეშვეობით, -ის (გაეროს მონიტორინგის, ვერიფიკაციისა და ინსპექტირების კომისია) ესქროუ-ანგარიშზე (სადეპოზიტო ანგარიშზე) დარჩენილი ყველა თავისუფალი სახსრები გადაერიცხა ერაყის მთავრობისთვის. ასევე, მიეღო ზომები იმის უზრუნველსაყოფად, რომ მასობრივი განადგურების იარაღის გავრცელებასთან დაკავშირებული სენსიტიური ინფორმაცია -ის არქივებიდან მკაცრი კონტროლის ქვეშ ყოფილიყო დაცული.

ერაყის მთავრობას ეთხოვა, ერთი წლის ვადაში წარედგინა ანგარიში საბჭოსთვის იმ პროგრესის შესახებ, რომელიც მიღწეულ იქნა განიარაღებისა და გაუვრცელებლობის ყველა მოქმედი ხელშეკრულებისა და შესაბამისი საერთაშორისო შეთანხმების შესრულების გზაზე, კერძოდ, ქიმიური იარაღის შემუშავების, წარმოების, დაგროვებისა და გამოყენების აკრძალვისა და მისი განადგურების შესახებ კონვენციასთან (ქიმიური იარაღის კონვენცია) და მისი გარანტიების შეთანხმების დამატებით ოქმთან მიერთების კუთხით.

რეზოლუციას ერთვის აშშ-ის სახელმწიფო მდივნის, კონდოლიზა რაისისა და გაერთიანებული სამეფოს საგარეო საქმეთა მინისტრის, დევიდ მილიბენდის წერილი, რომელიც საბჭოს ატყობინებს, რომ მიღებულია ყველა შესაბამისი ზომა ერაყის ცნობილი მასობრივი განადგურების იარაღისა და ამგვარი იარაღის შესამუშავებელი პროგრამების ყველა ცნობილი ელემენტის „უსაფრთხოების უზრუნველსაყოფად, გადასატანად, გასაუქმებლად, უვნებელყოფის, ლიკვიდაციის ან განადგურებისთვის“. რეზოლუციას ასევე თან ერთვის ერაყის საგარეო საქმეთა მინისტრის, ჰოშიარ ზებარის წერილი, რომელიც ითხოვს -ისა და -ს ჯგუფების მანდატების შეწყვეტას.
გაეროს უშიშროების საბჭოს რეზოლუცია 1751

გაეროს უშიშროების საბჭოს რეზოლუცია 1751 ერთხმად იქნა მიღებული 2007 წლის 13 აპრილს.

რეზოლუცია
გაეროს წესდების თავის საფუძველზე მოქმედმა უშიშროების საბჭომ ამ დილით კონგოს დემოკრატიულ რესპუბლიკაში გაეროს ორგანიზაციის მისიის მანდატი 2007 წლის 15 მაისამდე გააგრძელა.

აღნიშნული გადაწყვეტილების მიღებისას რეზოლუცია 1751-ის (2007) ერთხმად დამტკიცებით, საბჭომ აღნიშნა, რომ კონგოს დემოკრატიულ რესპუბლიკაში არსებული ვითარება კვლავაც წარმოადგენდა საფრთხეს საერთაშორისო მშვიდობისა და უსაფრთხოებისთვის ამ რეგიონში.

საბჭომ კიდევ ერთხელ დაადასტურა თავისი ერთგულება კონგოს დემოკრატიული რესპუბლიკის სუვერენიტეტის, ტერიტორიული მთლიანობისა და პოლიტიკური დამოუკიდებლობის მიმართ, ისევე როგორც მზადყოფნა, განაგრძოს წვლილის შეტანა ქვეყანაში გარდამავალი პერიოდის შემდგომ მშვიდობისა და სტაბილურობის კონსოლიდაციაში, განსაკუთრებით -ის მეშვეობით.
უკრაინის სსრ-ის ჩემპიონატი ჭადრაკში 1936

უკრაინის (უკრაინის სსრ) მე-8 ჩემპიონატი ჭადრაკში მიმდინარეობდა კიევში 1-დან 24 მარტამდე 1936 წელს.

ზოგადი ინფორმაცია ტურნირის შესახებ
წრიული სისტემით გამართულ ჩემპიონატში მონაწილეობა მიიღო 18-მა მოჭადრაკემ.

ტურნირზე გამარჯვება, 17 შესაძლებლობიდან 12-12 ქულით, გაიყვეს იოსებ პოგრებისკიმ (კიევი) და პეტრე შუმილინმა (ხარკივი). გამარჯვებულებს ½ ქულით ჩამორჩა და მესამე ადგილი დაიკავა ფიოდორ ბოგატირჩუკმა (კიევი).

უკრაინის მეხუთე და მეშვიდე ჩემპიონატების გამარჯვებულმა ვლადიმერ კირილოვმა 9½ ქულით მე-6—მე-7 ადგილები გაიყო, ხოლო უკრაინის მეოთხე ჩემპიონატის გამარჯვებული ალექსეი სელეზნიოვი 7½ ქულით მე-11—მე-14 ადგილების გაყოფას დასჯერდა.

ტურნირზე ნათამაშები 153 პარტიიდან 81 დასრულდა რომელიმე მხარის გამარჯვებით (52,9%), ხოლო 72 პარტია ყაიმით დასრულდა.

სატურნირო ცხრილი
იხილეთ ასევე
უკრაინის სსრ-ის ჩემპიონატი ჭადრაკში ქალთა შორის 1936
აღსუ (მდინარე)

აღსუ — მდინარე აზერბაიჯანში, ქიურაკჩაის შენაკადი (მტკვრის აუზი). ქართულ წყაროებში „თეთრი წყალი“ ეწოდება.

 საუკუნეში მდინარეზე შირვანთან საქართველოს სამეფოს ჩრდილოეთ-აღმოსავლეთის საზღვარი გადიოდა. საუკუნეში, როდესაც საქართველოს სახელმწიფო მონღოლებმა დაიპყრეს და მას ყმადნაფიცი ქვეყნები ჩამოართვეს, საქართველოს საზღვარი მაინც მდ. თეთრ წყალზე (მონღ. ჩაღან-უსუნი) გადიოდა. მომდევნო საუკუნეებში საქართველოს აღმოსავლეთის საზღვარმა თანდათანობით დასავლეთით გადმოიწია.
გაეროს უშიშროების საბჭოს რეზოლუცია 1749

გაეროს უშიშროების საბჭოს რეზოლუცია 1749 მიიღეს ერთხმად 2007 წლის 28 მარტს.
რეზოლუცია
რუანდასა და დიდი ტბების რეგიონში მიმდინარე დადებითი მოვლენების მისალმებით, უშიშროების საბჭომ დღეს გააუქმა დებულება, რომელიც სახელმწიფოებს ავალდებულებდა საბჭოს მიერ დადგენილ კომიტეტს აფრიკულ ქვეყანაში იარაღის ყველა ექსპორტის შესახებ ეცნობებინათ. დებულება 12 წლის წინ რუანდის ტრაგიკული გენოციდის შემდეგ იქნა დაწესებული.

გაეროს წესდების თავის შესაბამისად მოქმედმა უშიშროების საბჭომ ერთხმად მიიღო რეზოლუცია 1749 (2007), რომლის მიხედვითაც გადაწყვიტა დაუყოვნებლივ გაეუქმებინა თავდაპირველად 1011-ე (1995) რეზოლუციის მე-11 პუნქტში გაწერილი ზომები. აღნიშნული პუნქტი სახელმწიფოებისგან მოითხოვდა „მათი ტერიტორიებიდან რუანდაში იარაღის ან მასთან დაკავშირებული მასალების ნებისმიერი ექსპორტის შესახებ შეეტყობინებინათ 918-ე (1994) რეზოლუციით შექმნილი კომიტეტისთვის“, ხოლო „რუანდის მთავრობას უნდა მოეხდინა მის მიერ იმპორტირებული ყველა იარაღისა და მასთან დაკავშირებული მასალის მარკირება, რეგისტრაცია და კომიტეტისთვის შეტყობინება“.

რეზოლუციით საბჭო მიესალმა რუანდასა და დიდი ტბების რეგიონში დადებით მოვლენებს, განსაკუთრებით გასული წლის დეკემბერში, კენიის დედაქალაქ ნაირობიში, დიდი ტბების რეგიონის საერთაშორისო კონფერენციის მეორე სამიტზე უსაფრთხოების, სტაბილურობისა და განვითარების შესახებ რეგიონული პაქტის ხელმოწერას.

უშიშროების საბჭომ მოუწოდა ხელმომწერ მხარეებს, რაც შეიძლება მალე მოეხდინათ აღნიშნული პაქტის რატიფიცირება და უზრუნველყოთ ოპერატიული იმპლემენტაცია. საბჭომ კიდევ ერთხელ მოუწოდა რეგიონის სახელმწიფოებს, კიდევ უფრო გააღრმავონ თანამშრომლობა მშვიდობის განმტკიცების მიზნით და ხაზგასმით აღნიშნა, რომ ამ სახელმწიფოებმა უნდა უზრუნველყონ, რომ მიწოდებული იარაღი და მასთან დაკავშირებული მასალები არ გადამისამართდეს ან არ იქნას გამოყენებული უკანონო შეიარაღებული დაჯგუფებების მიერ.
გაეროს უშიშროების საბჭოს რეზოლუცია 1753

გაეროს უშიშროების საბჭოს რეზოლუცია 1753 მიღბულია 2007 წლის 27 აპრილს.
რეზოლუცია
უშიშროების საბჭომ დღეს გააუქმა ლიბერიიდან ალმასების იმპორტზე დაწესებული სამ წელზე მეტი ხნის აკრძალვა და შეაქო ქვეყნის მთავრობის თანამშრომლობა „კიმბერლის პროცესთან“ — მექანიზმთან, რომელიც შეიქმნა იმისთვის, რომ ე.წ. „სისხლიან ალმასებს“ მსოფლიო ბაზარზე არ შეეღწიათ.

გაეროს წესდების თავის შესაბამისად მოქმედმა საბჭომ ერთხმად მიიღო რეზოლუცია 1753 (2007) და გააუქმა 1521(2003) რეზოლუციით ალმასებზე დაწესებული შეზღუდვები, რომელთა მიხედვითაც ყველა სახელმწიფოს უნდა აღეკვეთა ლიბერიიდან ნებისმიერი დაუმუშავებელი ალმასის პირდაპირი თუ ირიბი იმპორტი საკუთარ ტერიტორიაზე, მიუხედავად იმისა, იყო თუ არა ეს ალმასები ამ ქვეყნიდან წარმოშობილი (იხ. პრესრელიზი /7965, 22 დეკემბერი, 2003 წელი).

დღევანდელი ტექსტის თანახმად, სანქციების გაუქმების გადაწყვეტილება 90 დღეში გადაიხედება მას შემდეგ, რაც განიხილავენ გაეროს ექსპერტთა ჯგუფის მოხსენებას ამ საკითხზე და „კიმბერლის პროცესის“ ანგარიშს ლიბერიის მიერ შემოთავაზებული წარმოშობის სერტიფიკატის რეჟიმის გამოყენების შესახებ.

2000 წელს გაეროს მხარდაჭერით შექმნილი „კიმბერლის პროცესის სერტიფიცირების სქემა“ მიზნად ისახავდა ლეგიტიმური ალმასების ინდუსტრიის დაცვას „კონფლიქტური ალმასების“ ან „სისხლიანი ალმასების“ ბაზარზე მოხვედრის აღკვეთით — დაუმუშავებელი ძვირფასი ქვებისა, რომლებითაც მეამბოხეები ან მათი მოკავშირეები ძალადობის დასაფინანსებლად ვაჭრობდნენ. ეს ინიციატივა ამჟამად ალმასების მოპოვებასა და იმპორტს 70 ქვეყანაში არეგულირებს.

უკანონო ალმასებით ვაჭრობა მიჩნეულია ლიბერიაში 1989 წლიდან დაწყებული ერთმანეთის მიმდევრობით მომხდარი სამოქალაქო ომების ერთ-ერთ ძირითად მიზეზად, ისევე როგორც მეზობელ სიერა-ლეონეში 10-წლიანი სასტიკი კონფლიქტისა, რომელიც 2001 წელს დასრულდა. სისხლიან ალმასებს ასევე აკისრებენ პასუხისმგებლობას აფრიკის სხვა ქვეყნებში, მათ შორის ანგოლაში, კოტ-დ’ივუარსა და კონგოს დემოკრატიულ რესპუბლიკაში ომების დაფინანსებაზე.